19. ΑΝΑΓΚ. ΝΟΜΟΣ υπ’ αριθ. 2874 της 23/26 Μαρτ. 1941 (ΦΕΚ Α΄ 88) Περί τροποποιήσεως του Νόμ. 4442 «περί στρατιωτικών και ναυτικών εισφορών και ναυλώσεων» ως ούτος ετροποποιήθη και συνεπληρώθη μεταγενεστέρως. Άρθρ.1.-1.Εν επιστρατεύσει ή πολέμω το εν άρθρ. 32 του Νόμ. 4442/29 «περί Στρατιωτικών και Ναυτικών Εισφορών και Ναυλώσεων» Διοικητικόν Δικαστήριον Στρατιωτικών Επιτάξεων πρωτευούσης Νομού, δύναται να είναι τριμελές συντιθέμενον εν τη περιπτώσει ταύτη εξ ενός των μελών του εν τη έδρα του Νομού πρωτοδικείου (προέδρου πρωτοδικών) ή Πρωτοδικών ως Προέδρου, ενός Αξιωματικού του Στρατεύματος ή της Χωροφυλακής και του Οικονομικού Εφόρου της πρωτευούσης του Νομού. Ο διορισμός των μελών του Δικαστηρίου τούτου, η αναπλήρωσις ή η αντικατάστασις αυτών δύναται να γίνη και κατά παρέκκλισιν των ισχυουσών διατάξεων δια Δ/γης του Υπουργού των Στρατιωτικών. 2.Μη υπάρχοντος εν περιπτώσει επιστρατεύσεως ή πολέμου παρά τω εν τη έδρα του Νομού Πρωτοδικείω εισαγγελέως ή αντεισαγγελέως, καθήκοντα επιτρόπου επικρατείας εκτελεί παρά τω Διοικητικώ Δικαστηρίω Στρατιωτικών Επιτάξεων πρωτευούσης Νομού το μέλος του πρωτοδικείου το αναπληρούν κατά Νόμον τον εισαγγελέα, εάν δε τούτο έχη ορισθή μέλος του αυτού Διοικητικού Δικαστηρίου τα καθήκοντα Επιτρόπου Επικρατείας παρά τούτω εκτελεί ειρηνοδίκης ή πταισματοδίκης της έδρας ή της περιφερείας του πρωτοδικείου, καλούμενος υπό του προέδρου του Διοικητικού Δικαστηρίου. Άρθρ.2.-(Τροποποιείται το δεύτερον εδάφιον του άρθρ. 41 του Νόμ. 4442). Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 